கேள்வி: இந்திரா இந்துசா பற்றி தகவல் சொல்.
பதில்: இந்திரா இந்துசா ''(Indira Hinduja)'' இந்தியாவைச் சேர்ந்த ஒரு மகப்பேறு மருத்துவர் ஆவார்.[http://www.hindujahospital.com/hindujaivfcentre/specialist/dr-indira-hinduja.html Profile of Dr. Indira Hinduja] at Hinduja Hospital. மும்பையைச் சேர்ந்த இவர் மகப்பேறியல் மற்றும் மலட்டுத்தன்மை பிரிவுகளில் சிறப்பு மருத்துவ நிபுணராக கருதப்படுகிறார். பாலின உயிரணுக்களை கருப்பை இணைப்புக் குழாய்க்குள் செலுத்தும் நுட்பத்தின் விளைவாக 1988 ஆம் ஆண்டு சனவரி மாதம் 4 ஆம் தேதி இந்தியாவின் முதலாவது குழந்தையை பிறக்க வைத்தார். முன்னதாக இவர் 1986 ஆம் ஆண்டு ஆகத்து 6 ஆம் தேதி கிங் எட்வர்ட் நினைவு மருத்துவமனையில் இந்தியாவின் இரண்டாவது வெளிச் சோதனை முறை கருக்கட்டல் மூலம் சோதனைக் குழாய் குழந்தையை பிரசவிக்க வைத்தார். மாதவிடாய் நின்றுவிட்ட பெண்களுக்கும், முன்கூட்டியே கருப்பையை இழந்த நோயாளிகளுக்கும் கருமுட்டை தானம் எனும் கருத்தறிப்பு நுட்பத்தை உருவாக்கிய பெருமைக்கூறியவராகவும் இந்துசா கருதப்படுகிறார். கருமுட்டை தான நுட்பம் வழியாக நாட்டின் முதலாவது குழந்தையை 1991 ஆம் ஆண்டு சனவரி 24 ஆம் தேதி பிரசவிக்க வைத்தார்.